
REFERAT
Privind participarea Consiliului Local în calitate de coorganizator al manifestarii„Concurs de Creativitate-Drepturile copilului”, organizata de Inspectoratul Scolar al Judetului Timis
Inspectoratul Scolar al Judetului Timis a depus solicitarea nr. SC2006-  000644/ 13.01.2006  privind susţinerea financiară a proiectului „Concurs de Creativitate-Drepturile copilului” in perioada 25- 26 aprilie 2006.
In cadrul proiectului „Concurs de creativitate: Drepturile copilului” (în limba franceză, italiană, spaniolă) se intentioneaza lansarea aceastei iniţiative tuturor elevilor din clasele VII-XII care sunt interesaţi de învăţarea limbilor moderne (franceză, spaniolă, italiană) şi sunt preocupaţi de cultura drepturilor omului şi a copilului. Elevii interesaţi vor scrie un eseu în limbile mai sus menţionate în care vor aborda subiectul propus din perspectiva cunoştinţelor acumulate la şcoală, la orele de istorie, sau de cultură civică, dar şi din perspectiva limbilor străine învăţate, asigurându-se astfel caracterul interdisciplinar al proiectului.
Cele mai bune eseuri vor fi premiate in cadru festiv in prezenta reprezentantiilor consulari si ai centrelor culturale straine la Timisoara. Vor fi înmânate CD-uri reprezentând Timişoara în limba franceză, italiană, cărţi în limba spaniolă, franceză, italiană.

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 1.000 RON, din cap.67.02. „Cultură, recreere şi religie” (67.02.50 Altele ). 
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

